
REFERAT
Privind participarea Consiliului Local în calitate de coorganizator la manifestarea „Marele premiu al Banatului- Concurs de educaţie rutieră pentru elevi” organizată de Şcoala Generală nr.2
În luna noiembrie 2004 Şcoala Generală nr.2 a depus spre finanţarea Consiliului Local pentru Agenda Culturală 2005 proiectul „Marele premiu al Banatului- Concurs de educaţie rutieră pentru elevi” înregistrat cu numărul SC2004-019701/12.11.2004. 
Proiectul îşi propune creşterea competenţelor şi abilităţilor elevilor în ceea ce priveşte educaţia rutieră corectă, prevenirea riscurilor ce pot apărea în trafic pentru copii, etc.
Având în vedere importanţa proiectului pe plan local,
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 10.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).

